**2018.02.14.**

**BARÁTSÁGOS MÉRKŐZÉS JÁNOSHALMÁN!**

**2018. február 14-én nem első alkalommal, baráti meghívásnak eleget téve, Jánoshalmára kirándultunk focizni. Az időjárása a téli arcát mutatta, hát még a pálya. Azt hittük a téli olimpiai játékokra kaptunk meghívást,  hófocira, melyet csapatunk minden tagja igazi kihívásnak tekintett.**

**A mérkőzés első félidejében uraltuk a havat és a 30. percben megszereztük a vezetést. Kiss Tamás 22,5 méterről leadott lövése után porzott a hó az ellenfél kapujának hálójáról**  **0 – 1.**

**Több játékosunk Kasza, Kovács, Lőrincz próbálkozott egy figurával: előre kifelé ívben felugorva másfélfordulatos forgás után a másik lábra érkezve hátra kifelé fogtak talajt.**

**Ezt hívják a korcsolyázásban Axel-Paulsen ugrásnak. Nem csinálták rosszul! Közben a mérkőzés vége felé újra az ellenfél kapujába került a labda 0 - 2. Öngól!**

**Szünet után is jó iramú játék volt, bár az egyik jánoshalmi játékos szemfüles góllal szépített 1 - 2.**

**A mérkőzés után a harmadik félidő a KIRÁLY LOVASTANYÁN folytatódott.**

**Birkapörkölt, sült malac, zenekar, több X-faktor jelölt játékos, mert mi**

**EGY VÉRBŐL VAGYUNK!**

***Falusy Jenő***